สังคมข่าวหุ้น
ศูนย์บริหารสถานการณ์โควิด-19 (ศบค.ชุดใหญ่) มีมติยกเลิกมาตรการเข้าประเทศในรูปแบบ 
ศูนย์บริหารสถานการณ์โควิด-19 (ศบค.ชุดใหญ่) มีมติยกเลิกมาตรการเข้าประเทศในรูปแบบ
25 เม.ย. 2565

ดัชนีตลาดหุ้นไทยปิดที่ระดับ 1,690.59 จุด เพิ่มขึ้น 0.04 จุด มูลค่าการซื้อขาย 71,018.65 ล้านบาท ศูนย์บริหารสถานการณ์โควิด-19 (ศบค.ชุดใหญ่) มีมติยกเลิกมาตรการเข้าประเทศในรูปแบบ Test &amp; Go ที่ต้องตรวจ RT-PCR โดยปรับให้ใช้เพียงการตรวจ ATK เท่านั้น มีผลตั้งแต่วันที่ 1 พ.ค.นี้ เพื่อความสะดวกรวดเร็วในการเปิดรองรับการท่องเที่ยว
IVL ปิดดีลซื้อ NN ธุรกิจบรรจุภัณฑ์ในเวียดนาม มูลค่า 3,096.12 ล้านบาท เสริมความแข็งแกร่งในภูมิภาคเอเชีย-แปซิฟิก น่าจะช่วยเสริมผลการดำเนินงานตั้งแต่ในช่วงไตรมาส 2/2565 เป็นต้นไป ด้านโบรกฯ คาดไตรมาส 1/2565 IVL ฟันกำไรสุทธิ 9,229 ล้านบาท เพิ่มขึ้น 54% จากปริมาณขายที่มากขึ้น อีกทั้งราคาน้ำมันที่สูงขึ้นจะส่งผลให้มีกำไรสต๊อก 2,200 ล้านบาทอีกด้วย
วันที่ 27 เม.ย.นี้ RATCH เตรียมจัดประชุมสามัญผู้ถือหุ้นประจำปี 2565 อนุมัติการเพิ่มทุนจดทะเบียนเป็น 22,192,31 ล้านบาท โดยการจัดสรรหุ้นสามัญที่ออกใหม่จำนวนไม่เกิน 769,230,770 หุ้น มูลค่าที่ตราไว้ 10 บาท/หุ้น เพื่อเสนอขายแก่ผู้ถือหุ้นเดิมตามสัดส่วนการถือหุ้น ด้านกลุ่มผู้ถือหุ้นใหญ่อย่าง กฟผ. เตรียมเพิ่มทุนเต็มจำนวนตามสัดส่วนการถือหุ้น 45% ฟาก “ชูศรี เกียรติขจรกุล” ผู้บริหาร RATCH หวังนำเงินเพิ่มทุนลงทุนในโครงการต่าง ๆ ทั้งในและต่างประเทศ
NER-W1 ใกล้จะหยุดพักการซื้อขายหลักทรัพย์ โดยสามารถซื้อขายวันสุดท้ายวันที่ 28 เม.ย. 2565 ก่อนจะขึ้น SP ในวันที่ 29 เม.ย. 2565 โดยสามารถใช้สิทธิแปลงสภาพเป็นหุ้นสามัญในวันที่ 11-25 พ.ค. 2565 งานนี้ผู้บริหาร “ชูวิทย์ จึงธนสมบูรณ์” ขอเชิญชวนให้ผู้ถือ NER-W1 แจ้งการใช้สิทธิแปลงสภาพใบสำคัญแสดงสิทธิเป็นหุ้นสามัญ ในอัตราการใช้สิทธิ 1:1 ที่ราคาใช้สิทธิ 1.80 บาท/หุ้น พร้อมส่งสัญญาณจะนำเงินจากการแปลงสภาพไปใช้ขยายธุรกิจ มั่นใจยอดขายปีนี้ 2.8 หมื่นล้านบาท
TACC เตรียมขึ้นเครื่องหมาย XD วันที่ 28 เม.ย.นี้ หลังผู้ถือหุ้นไฟเขียวจ่ายปันผล 0.18 บาท/หุ้น คิดเป็นอัตราผลตอบแทนราว 2.42% จากราคาหุ้นเมื่อวันที่ 22 เม.ย.ที่ 7.45 บาท ส่วนเป้าหมายปี 2565 คาดรายได้โต 10-15% จับมือพันธมิตรทางการค้าบุกตลาดต่างประเทศ พร้อมส่งโปรดักส์ใหม่บุกตลาดต่อเนื่องเพิ่มยอดขาย
EA เตรียมออกหุ้นกู้มูลค่า 2 หมื่นล้านบาท หวังนำเงินชำระหุ้นกู้ชุดเดิมครบกำหนด และใช้ลงทุนในอนาคต ฟาก “อมร ทรัพย์ทวีกุล” เดินหน้าต่อยอดธุรกิจ EV เต็มพิกัด ช่วยเพิ่มศักยภาพสร้างรายได้ใหม่ ดันรายได้ปีนี้โตไม่ต่ำกว่า 20%
ตลาดหลักทรัพย์ฯ ให้ ABM, IND, JDF, NBC, SISB ใช้เกณฑ์ห้ามคำนวณวงเงินซื้อขาย และ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 25 เม.ย.-13 พ.ค. 2565 ส่งผลให้สภาพคล่องการเก็งกำไรปรับลง จากก่อนหน้านี้ที่มี ALPHAX, ATP30, BWG, BYD, BYD-W6, SVT, UBIS-W1, YGG-W1 ใช้ถึง 29 เม.ย. 2565 NUSA, NUSA-W4 ใช้ถึง 3 พ.ค. 2565 และ TSR ใช้ถึง 12 พ.ค. 2565 อีกทั้งมีหุ้นใช้ Cash Balance (ประกาศก่อนมาตรการใหม่มีผลบังคับใช้เมื่อวันที่ 4 เม.ย. 2565) คือ BKD-W2, TVT ใช้ถึง 29 เม.ย. 2565 และ SCM-W1, TH ใช้ถึง 13 พ.ค. 2565 ส่วนระดับ 2 ใช้เกณฑ์ห้ามคำนวณวงเงินซื้อขาย และ Cash Balance (ประกาศก่อนมาตรการใหม่มีผลบังคับใช้เมื่อวันที่ 4 เม.ย. 2565) มี PROEN ใช้ถึง 29 เม.ย. 2565 ส่วนมาตรการใหม่ระดับ 2 ใช้เกณฑ์ห้าม Net settlement, ห้ามคำนวณวงเงินซื้อขาย และ Cash Balance มี JTS ใช้ถึง 28 เม.ย. 2565 และระดับ 3 หยุดพักการซื้อขายในวันทำการแรก, ห้าม Net Settlement, ห้ามคำนวณวงเงินซื้อขาย และ Cash Balance ให้ JTS ใช้เริ่มตั้งแต่วันที่ 25 เม.ย.-13 พ.ค. 2565 จากเดิมมี BGT ใช้ถึง 10 พ.ค. 2565 และ TEAMG ใช้ถึง 12 พ.ค. 2565